open-index/open-wikipedia-markdown huggingface dataset:
מערבל (מכניקה)

**מערבל** הוא מכשיר המשמש לעיבוד רכיבים ולמיזוגם לתערובת אחידה. המערבל משמש לעיבוד מזון בשוק הביתי, למיזוג רכיבים בשוק התעשייתי, ולעיבוד ושינוי רכיבים כימיים במעבדות.

למערבלים שתי תצורות עיקריות:
***מערבל פשוט** - מערבל בו קערת המערבל נעה גם היא לצורך ערבול החומרים
***מערבל פלנטרי** (באנגלית: **Planetary mixer**) - מערבל הנע סביב קערת הרכיבים בדומה לפלנטה בה נעים כוכבי הלכת סביב השמש

ממוזער|מערבל פלנטרי המשמש ליצור צמיגים
## בשימוש צבאי
[ממוזער|מערבל פלנטרי שנמצא במפעל ליצור טילים ב[סוריה. צולם במסגרת מבצע רבות הדרכים, 2024]]
**מערבל פלנטרי בשימוש צבאי** הוא מכשיר המשמש לייצור דלק מוצק המשמש בעיקר עבור רקטות וטילים.

בגללל שרוב המערבלים המשמשים לצורך זה הם פלנטרים התקבעה בתקשורת ובשפה בכלל המונח **'מערבל פלנטרי**' ככינוי כולל למערבלים בשימוש צבאי.

### אופן פעולה
המערבל הפלנטרי משמש לערבוב חומר ההנעה הגולמי היבש (אבקת אלומיניום, אמוניום פרכלוראט) עם מרכיבים רטובים (פולימר כגון HTPB, פלסטייזר) כהכנה ליציקה לתוך מארז המנוע.

המערבל עובד בעיקרון דומה לכל מיקסר ביתי. ההבדלים העיקריים ביניהם הם שברכיב הביטחוני תשומת לב מיוחדת ניתנת לאטימות המערבל כדי ליצור וואקום על מנת להוציא אויר כלוא מיותר מהדלק הנוצר; הצורך בהוצאתו הוא קריטי על מנת למנוע לחץ פנימי גבוה העלול לגרום לפיצוץ.

הבדל נוסף הוא שברכיב הביטחוני מנוטרת טמפרטורת המערבל, ומשתנה על ידי 'מעיל מים' סביב המערבל.

היות שהמערבל הוא רכיב קריטי בייצור דלק מוצק וכפועל יוצא גם בשימוש בטילים מדויקים, מדינות החפצות בטילים מדויקים נאלצות להשיג מערבל. עם זאת, לא כל מדינה יכולה לייצרו, בשל טכניקות הדיוק הקפדניות בתהליך היצור, ולכן החזקה בו מהווה נכס אסטרטגי משמעותי.

### פגיעות במהלך עימותים
* בשנת 2021 תקפה ישראל בלטקיה, סוריה מכולות שהכילו על פי הדיווחים מערבלים כאלו על מנת למנוע הברחתם ללבנון.

ממוזער|טיל איראני – לצורך הפעלתו נזקקה איראן למערבל פלנטרי
* במהלך מלחמת חרבות ברזל, במבצע ימי תשובה (2024), הושמדו, על פי מקורות זרים, כעשרים מערבלים כאלה שאותם קיבלה איראן מהרפובליקה העממית של סין עקב אי יכולתה לייצרם בעצמה.
* במהלך מבצע עם כלביא תקף חיל האוויר הישראלי אתרי יצור טילים בליסטיים, בין היתר אתרים בהם מערבלים פלנטריים.

## בשימוש תעשייתי
מערבלים משמשים לצרכים מגוונים בתעשייה אך ניתן להבחין לכמה ענפים מרכזיים:
* **בתעשייה היצרנית** מערבלים משמשים כגורם מרכזי בתעשייה לצורך ייצור חומרים כצמיגים ועוד מערבלים אלו הם ברובם המכריע פלנטרים בגודל בינוני עד גדול
* **בתעשיית הבנייה** מערבלים משמשים שימוש רב בבנייה בין בערבול בטון במערבל פשוט המותקן בדרך כלל על גבי משאית או רכיב נע אחר בין בערבול צבע בצורה פלנטרית על מנת לאחדו[ממוזער|[מערבל בטון לא פלנטרי מותקן על גב משאית]]
***במדע** שם משמש המערבל לצורך מיזוג רכיבים כימיים ועיבודם. במעבדות משתמשים לעיתים ב'''מ'''**[[מערבל מגנטי|ערבל מגנטי]]** המורכב ממגנט מסתובב היוצר שדה מגנטי משתנה המניע מוט בחישה לצורך ערבול הרכיב.ממוזער|מערבל מגנטי בפעולה

## בשימוש ביתי

בשימוש ביתי משמש מערבל מזון ככלי לערבוב מהיר של תערובות ועיסות, כולל ערבוב קמחים ונוזלים ליצירת בצק או ערבוב חלבונים להקצפה. מכשירי מטבח נוספים המשמשים בעיקר לחיתוך וגריסה, כמו בלנדר ומעבד מזון, משמשים לעיתים גם לצורך ערבול.
ממוזער|מערבל ידני המשמש להקצפה

## ראו גם
* מנוע דלק מוצק
* מבצע ימי תשובה (2024)

## הערות שוליים

קטגוריה:מכשירי חשמל ביתיים
בית המחוקקים של אוקלהומה

**בית המחוקקים של מדינת אוקלהומה** (באנגלית: **Oklahoma Legislature**) הוא הרשות המחוקקת הדו-ביתי של מדינת אוקלהומה שבארצות הברית. בית המחוקקים מורכב מבית הנבחרים והסנאט. בית הנבחרים מורכב מ-101 נציגים הנבחרים אחת לשנתיים, והסנאט מורכב מ-48 סנאטורים המכהנים בקדנציות של ארבע שנים (כשכל שנתיים יש בחירות בחצי מהמחוזות). המחוקקים נבחרים ישירות במחוזות בעלי אוכלוסייה שווה. בית המחוקקים של אוקלהומה מתכנס מדי שנה בקפיטול מדינת אוקלהומה באוקלהומה סיטי.

חוקת אוקלהומה מעניקה לבית המחוקקים סמכויות רבות ומגדירה מערכת של איזונים ובלמים. הסכמת הסנאט נדרשת למינוי תפקיד המושל ולמינוי חלק מתפקידי הרשות המבצעת. לבית הנבחרים יש כוח רב בנוגע לתקציבים. הצעות חוק שאושרו על ידי בית המחוקקים מועברות למושל אוקלהומה לאישורו.

כמה מחברי בית המחוקקים הגיעו לעמדות כוח משמעותיות לאחר מכן (בתור מושלים, חברי הקונגרס של ארצות הברית) ובהם: המושלים ויליאם מארי (שכיהן גם בבית הנבחרים של ארצות הברית), הנרי ג'ונסטון, ריימונד גארי, ליאון פיליפס, ויליאם הולווי,  פרנק קיטינג, בראד הנרי, ג'ורג' ניי, מרי פאלין, הנרי בלמון ודייוויד בורן (השניים האחרונים שימשו גם כסנאטורים).

## היסטוריה
לפני הקמתה של מדינת אוקלוהומה ב-1907, פעל בטריטוריית אוקלהומה בית המחוקקים הטריטוריאלי של אוקלהומה שהתכנס בעיר גות'רי. עם הקמתה של המדינה, חוקת אוקלהומה הקימה גם את בית המחוקקים המקומי. בית המחוקקים הראשון של אוקלהומה התכנס בבניין העירייה של גאת'רי ובחר בוויליאם ה. מארי ליושב ראש בית הנבחרים.

מקום המפגש של בית המחוקקים הועבר לאוקלהומה סיטי ב-1910.  המפלגה הדמוקרטית החזיקה ברוב המושבים בבית המחוקקים עד לבית המחוקקים התשיעי בשנים 1921–1922. בשלב זה המפלגה הרפובליקנית הפכה לדומיננטית.

מושב בית המחוקקים ב-1921 היה בולט לא רק בגלל השינוי הפוליטי, אלא גם משום שהוא כלל את הנשים המחוקקות הראשונות באוקלהומה - בסי מקולגין בבית הנבחרים והסנאטורית למאר לומי. חידוש זה התרחש זמן קצר לאחר שנשים קיבלו את זכות ההצבעה באוקלהומה ב-1918 באמצעות תיקון חוקתי.

באותה העת, המחוקקים הצביעו ב-1923 להדיח את המושל ג'ק וולטון על כך שניסה לחסום את בית המחוקקים מלקיים מושב וחשדות לשחיתות.

ב-1929 המושל הנרי ס. ג'ונסטון הפך למושל השני שהודח על ידי המחוקקים.

בשנות ה-30, מחוזות רפובליקנים מסורתיים עברו לדמוקרטים, מה שהעניק לדמוקרטים רוב גדול בבית המחוקקים.  התנגדות דו-מפלגתית להוצאות הגירעונות בסוף שנות ה-30 הובילה לתיקון חוקתי ב-1941 המחייב את המחוקקים להעביר תקציב מאוזן.

## זכויות
המחוקקים באוקלוהומה נהנים מהפריבילגיה להיות חופשיים ממעצר בגין האשמות פליליות, למעט בגידה, פשע והפרת השלום. חסינות פרלמנטרית זו חלה על חברים "במהלך נוכחותם במושב הבתים שלהם, וביציאה אליו ובחזרה ממנו". המונח "מעצר" פורש בהרחבה, וכולל כל מעצר או עיכוב במהלך אכיפת החוק, לרבות זימונים לבית המשפט. חבר בית הנבחרים אינו רשאי לוותר על הפריבילגיה בעצמו, אך חייב לבקש את רשות כל הבית לעשות זאת. חוקי הסנאט, לעומת זאת, פחות נוקשים, ומתירים לסנטורים בודדים לוותר על הפריבילגיה כראות עיניהם.

## קישורים חיצוניים

## הערות שוליים

אוקלהומה
קטגוריה:אוקלהומה: חוק ומשפט
אסתר ברעד פורים

**אסתר אסתי ברעד פורים** (נולדה ב-27 בנובמבר 1963) היא שחקנית ומדבבת ישראלית.

## ביוגרפיה
פורים למדה משחק בבית צבי.

### כשחקנית
ב-1993 שיחקה בסדרת הילדים "קופיקו" ששודרה בערוץ הילדים גילמה את דמותה של שושנה תפוחי.

ב-2000 גילמה את אסתריקה בסדרת הטלוויזיה "על הדרך" ששודרה בערוץ הילדים.

פורים שיחקה ב"הבימה" לסירוגין בין השנים 1984–1989 והשתתפה בהצגות: "יומן חוף ברייטון", "עלי כינור", ו"לא כמו כולם".

## פילמוגרפיה
### מדבבת

## קישורים חיצוניים

* 
* 

## הערות שוליים

קטגוריה:מדבבות ישראליות
קטגוריה:שחקניות קולנוע וטלוויזיה ישראליות
קטגוריה:בוגרות בית צבי
קטגוריה:בוגרי בית צבי
קטגוריה:ישראליות שנולדו ב-1963
קטגוריה:ישראלים שנולדו ב-1963
סבאך (כדורסל)

**מועדון הכדורסל סבאך** (באזרית: **Sabah Basketbol Klubu**) היא קבוצת כדורסל אזרית מבאקו המשחקת בליגת הכדורסל האזרית ובליגת האלופות בכדורסל.

## היסטוריה
הקבוצה הוקמה בשנת 2022 כמחלקת הכדורסל של מועדון הכדורגל סבאך והצטרפה ישירות לליגת הכדורסל האזרית לעונת 2022/23. הקבוצה זכתה באליפות כבר בעונת הבכורה שלה, כשגברה בגמר הפלייאוף 3–2 על גנג'ה.

בעקבות הזכייה נרשמה סבאך למוקדמות היורופקאפ בעונת , הקבוצה האזרית הראשונה שמתחרה בתחרות אירופית מאז 2005. סבאך ניצחה בשלושת משחקי המוקדמות והעפילה לעונה הסדירה, אך הודחה לאחר שסיימה במקום השלישי בבית ד'. ב-26 בינואר 2024 מונה הליטאי רימאס קורטינאיטיס למאמן הקבוצה. בסיום העונה זכתה הקבוצה באליפות שנייה ברציפות לאחר ניצחון 3–1 בסדרת הגמר על חאזרי.

בעונת  השתתפה הקבוצה במוקדמות ליגת האלופות בכדורסל, אך הודחה בסיבוב הראשון בידי נורשפין דולפינס ונשרה ליורופקאפ, בו הודחה בשלב הבתים. בעונה זו זכתה הקבוצה באליפות השלישית בתולדותיה לאחר ניצחון על נפטצ'י באקו, ובעונת  הודחה בשלב הבתים של ליגת האלופות.

## תארים
;ליגת הכדורסל האזרית
***זכייה (3):** 2022/23, 2023/24, 2024/25

## קישורים חיצוניים

## הערות שוליים

קטגוריה:באקו: ספורט
גן ילדים: המחזמר

**גן ילדים: המחזמר** (באנגלית: **Kindergarten: The Musical**) היא סדרת טלוויזיה אמריקאית בהנפשה ממוחשבת שנוצרה על ידי מישל לואיס וצ'רלטון פטוס. היא הופקה על ידי Oddbot Entertainment. הסדרה עלתה לראשונה ב-3 בספטמבר 2024 בערוץ דיסני ג'וניור והסתיימה ב-23 במאי 2025.

## עלילה
הסדרה עוקבת אחר הרפתקאותיה של ברטי בנאבנטה, ילדה בת 5 שמתחילה גן ילדים בבית הספר היסודי "פורטר" ומגלה את הרגעים המרגשים והמורכבים של בית הספר, יחד עם חבריה לכיתה והמורה שלה, מיס מורנו. כל פרק מוצג בסגנון מחזמר בסגנון ברודוויי, שבו הילדים שרים ורוקדים תוך כדי למידה של דברים חדשים. בכל פרק ישנו שיר אחד שבו מתבצע מעבר מהנפשה ממוחשבת להנפשת פלאש דו-ממדית, ומוצג קליפ מוזיקלי המבוסס על מה שברטי וחבריה לכיתה למדו.

## דמויות

* **רוז** - רוז היא אחת החברות הכי הטובות של ברטי. היא מלאת אנרגיה ונלהבת, רוז תמיד בתנועה, בין אם זה במשחק כדורגל בהפסקה, בריקוד עם שאר הכיתה כדי להשתחרר או פשוט בקפיצה מסביב לכיתה. עם זאת, אפילו רוז יודעת להירגע ולשמש כקול ההגיוני בכיתה שלה.
* **קאט** - היא ילדה בת 5 והיא קצת שובבה. היא אוהבת מאוד את אחותה, אלי, ארנבים ובמיוחד חתולים. יש לה אמפתיה רבה כלפי חבריה ואחותה, והיא תמיד מביאה התלהבות בכל דבר שהיא עושה.
* **אלי** - היא ילדה בת 5 שאוהבת לעזור. בהשוואה לאחותה התאומה והאנרגטית, קאט, היא יותר שקטה, אך היא מאוד אוהבת את אחותה ותמיד שם בשביל אחותה וחבריה כדי להקשיב, לתת תשומת לב או להציע רעיונות.
* **קנג'י** - הוא ילד יהודי-אמריקאי. הוא מת על החצוצרה שהוא קיבל במתנה כשהיה בן שנתיים. יש לו לפעמים פחד במה, אבל הוא מנצח את הפחד הזה בעזרת זה שהוא מנגן.
* **ג'מיל** - הוא הילד הכי יצירתי בכיתה של מיס מורנו. למרות שהוא צנוע לגבי הישגיו, הוא לא מהסס לעזור לחבריו כשהם זקוקים לכך, בין אם זה במילה טובה או באמצעות אחת מההמצאות הרבות שלו. עם זאת, הצורך של ג'מיל לעזור לאחרים עלול לפעמים לבוא על חשבונו.

## מדבבים

## שידור

## פרקים
### עונה 1

## הפקה
ב-29 באפריל 2022, הוכרז באופן רשמי כי הסדרה קיבלה אור ירוק להפקה עבור דיסני ג'וניור. הסדרה נוצרה על ידי מישל לואיס וצ'רלטון פטוס והופקה על ידי Oddbot Entertainment בשיתוף עם דיסני ג'וניור.

הסדרה מציגה הנפשה בתלת־ממד ובדו-מימד, כאשר הבמאים המפקחים הם גאי מור ומלורי קורונדו, בהתאמה. מי שבחרה את שמות הפרקים היא איווה נובלזאדה. צוות המדבבים הראשי הוכרז ב-5 באוגוסט 2024, לקראת עליית הסדרה לאוויר ב-3 בספטמבר 2024.

## הפצה
הסדרה שודרה לראשונה ב-3 בספטמבר 2024 בדיסני ג'וניור בארצות הברית ובקנדה ב-7 בספטמבר באותה השנה.

## קישורים חיצוניים

## הערות שוליים

קטגוריה:דיסני ג'וניור: סדרות
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנת 2024
דבעאל

**דֶבְּעָ֫אל** (בערבית: **دبعال**) הוא כפר שיעי לבנוני, בנפת צור שבמחוז דרום לבנון.

## מיקום וגאוגרפיה
הכפר שוכן בגובה 260 מטרים מעל פני הים, כ-16 קילומטרים מזרחית לעיר צור, צפונית לג'וויא וכ-2.5 קילומטרים דרום-מערבית לבאפליה.

## אטימולוגיה
החוקר אניס פריחה מביא שני הסברים לשם. שניהם מתייחסים לָאֵל בעל והקידומת "ד" היא כמו בארמית: דשמייה, כלומר "של בעל", או קיצור של המלה דָאר (دار; בית) או דֵיר (دير; מקדש או מנזר) של האל בעל.

## היסטוריה וארכאולוגיה
בשנת 1875 ביקר במקום ויקטור גרן וכתב שהכפר, המאוכלס במֶתַאוִוילֶה, יושב על ראש גבעה מוקפת בטרסות שבהן עצי זית, תאנים וכן טבק.

גרן מצא במקום שרידי נקרופוליס שאותו תיאר כ"שמור למדי". הוא בחן מערות קבורה, שבכל אחת מהם היו מספר כוכי קבורה, חלקם בצורה מלבנית ואחרים עם תקרות מקושתות ובחלקם נמצאו שרידי שלדים.

בשנת 1961, רשות העתיקות הלבנונית חפרה בדבעאל חדר קבורה תת-קרקעי גדול. החדר תוארך לתקופה שבין סוף המאה ה-1 עד לתחילת המאה ה-3 לספירה. לא נמצא שהחדר היה קשור ליישוב סמוך כלשהו, ולא ברור אם היה חלק ממתחם בית קברות גדול יותר.

חדר הקבורה מעוטר בציורים המתארים זרים של פירות ופרחים, רוזטות, חזיתות ונמצאו בו שלושים וארבעה ארונות קבורה, עשרים ותשעה מעופרת, ארבעה מאבן ואחד מטרקוטה. בחלק מכוכי הקבורה נמצאו שרידים של מסמרי ברזל, דבר שעשוי להעיד על שימוש בארונות קבורה מעץ. שישה מהקברים זוהו כקברי ילדים, בשל גודלם הקטן יותר. סרקופג אחד הכיל כתובת יוונית מתוארכת לשנת 136 לספירה. בחפירה נמצאו 123 חפצים, מהם כלי זכוכית רבים, מנורות ומטבעות.

## דמוגרפיה
בשנת 2014 היו רשומים בכפר 1,600 בעלי זכות בחירה לפרלמנט הלבנוני, כ-99% מהם שיעים.

## קישורים חיצוניים

## הערות שוליים

קטגוריה:מחוז דרום לבנון: יישובים
האיגלו של טרלה

**האיגלו של טרלה** היא סדרת טלוויזיה לילדים ששודרה בערוץ הופ! בשנת 2004 בחופשת הקיץ.

## עלילה
הסדרה עוקבת אחר טרלה אשר נמצא באיגלו אשר בנה לעצמו על מנת שיהיה לו קר בקיץ יחד עם כלב הים אוי-אוי, ושם מבקרים אותו חבריו ללי הנערה המצחיקה ושני הפינגווינים שוקו-שוקו ושוקו-וניל, שם הם מציגים שעשועי חשיבה לילדים.

## שחקנים ודמויות
* טרלה (עמי סמולרצ'יק) - איש אשר גר באיגלו שבנה לעצמו.
* ללי (רמה מסינגר) - השכנה המצחיקה וחברתו הטובה של טרלה.
* אוי-אוי (אילן סביר) - כלב ים מדבר אשר גר יחד עם טרלה באיגלו.
* שוקו-שוקו (טל בן בינה) ושוקו-וניל (ירון חי מנשה) - זוג פינגווינים אשר מגיעים לבקר את טרלה באיגלו.

## קישורים חיצוניים
* 

קטגוריה:תוכניות וסדרות טלוויזיה ישראליות בכיכובן של בובות
קטגוריה:סדרות ערוץ הופ!
קטגוריה:סדרות ספין-אוף ישראליות
קטגוריה:סדרות ילדים של ברוש הפקות
סיטרואן קארין

הקרין (Citroën Karin) הוא רכב קונספט פורץ דרך שצייר קווי עתיד ברורים לעיצוב הרכב. הוצגה לראשונה בתערוכת הרכב בפריז בשנת 1980, הקרין הייתה שונה מכל מה שהעולם ראה עד אז.

### עיצוב ומהות
עיצובה של הקרין הוביל אותה לעולם של מכוניות ניסיוניות, עם מבנה דמוי פירמידה שהדהים את כל המבקרים. המעצבים ביקשו לשבור את הגבולות המסורתיים של עיצובי רכב ולהראות את העתיד של התעשייה. המכונית הציגה צורה של פירמידה נמוכה, עם גג שטוח וזוויות חדות מכל צד.

### תא הנוסעים
הקרין הכילה תא נהיגה יוצא דופן: שלושה מושבים, כאשר הנהג יושב במרכז והנוסעים מימין ומשמאל. זה היה רעיון מהפכני שהבטיח לנהג שליטה טובה יותר ושדה ראייה רחב.

### טכנולוגיה וחדשנות
הקרין לא הייתה רק תרגיל בעיצוב חזוני. היא כללה טכנולוגיה חדשנית לזמנו, עם קונסולת פיקוד דיגיטלית ומערכות מתקדמות לניהול הרכב. עיצובים כגון כפתורים ומערכות בקרה הושמו בפינות הרכב, מה שהפך את השימוש לנוח וידידותי.

### השפעה על עיצוב רכב
אמנם הקרין לא נכנסה לייצור מסחרי, אך היא השאירה חותם משמעותי בעולם הרכב. עיצובה פורץ הדרך והחשיבה החדשנית השפיעו על דורות של מעצבים ויצרנים, והראו כי אין גבולות לדמיון ולחדשנות בעיצוב רכב.

## קישורים חיצוניים

https://zemaze.co.il/video/סיטרואן-קארין-קונספט-משנת-1980/
* תמונות של מכונית קונספט סיטרואן קארין (1980)
* קארין - חלומית

קטגוריה:רכבי סיטרואן
קטגוריה:מכוניות קונספט
בית הנבחרים של אוקלהומה

**בית הנבחרים של אוקלהומה** (באנגלית: **Oklahoma House of Representatives**) הוא הבית התחתון של בית המחוקקים של מדינת אוקלהומה שבארצות הברית. חברי בית הנבחרים עוסקים בחקיקה, בפיקוח על הרשות המבצעת, ובעיצוב תקציב המדינה. הבית העליון של בית המחוקקים הוא הסנאט המקומי.

חוקת אוקלהומה קבעה את סמכויות בית הנבחרים ב-1907. סמכויות אלו עוד שונו באמצעות משאלי עם חוקתיים. משאלי העם עסקו בסמכויות תקציב המדינה השנתי, אורך ומועדי ישיבות החקיקה. כיום, בבית המחוקקים חברים כ-101 נבחרים מ-101 מחוזות. גבולות המחוזות משורטטים מחדש מדי עשור כדי להבטיח מחוזות בעלי אוכלוסייה שווה. תנאי הכהונה הם גיל 21 ומעלה בעת הבחירה ותושבות במחוז הבחירה. המדינה מקיימת בחירות מחוזיות כל שנתיים במקביל לבחירות הפדרליות ובחירות מיוחדות במידת הצורך לטובת איוש מושבים פנויים. הבית מתכנס מתחילת פברואר ועד יום שישי האחרון במאי. חברי הבית בוחרים את יושב ראש בית הנבחרים של אוקלהומה.

בית הנבחרים ה-59 של אוקלהומה (שנבחר ב-2022) ישנו רוב של כ-81 חברי המפלגה הרפובליקנית, לעומת 20 נציגי המפלגה הדמוקרטית.

## היסטוריה
חוקת אוקלהומה הקימה גם את בית הנבחרים של אוקלהומה וגם את הסנאט של אוקלהומה ב-1907. בית המחוקקים נפגש בגות'רי עד 1910. וויליאם ה. מארי היה היושב ראש הראשון של בית הנבחרים של אוקלהומה.

בשנותיו הראשונות של בית הנבחרים (עד 1921), שלטה בו המפלגה הדמוקרטית. בשנים אלו הועברו חוקים שהגבילו בפועל את יכולת ההצבעה של אפרו-אמריקאים. החבר האפרו-אמריקאי הראשון של בית המחוקקים איי. סי המלין כיהן רק קדנציה אחת. המפלגה הדמוקרטית גם דחפה להפוך את אוקלהומה סיטי לבירה על פני גאת'רי, שהייתה מעוז הצבעה רפובליקני ואפרו-אמריקאי.

נשים קיבלו את זכות ההצבעה באוקלהומה בשנת 1918 באמצעות תיקון חוקתי שאושר במשאל עם. ב-1920 הפכה בסי ס. מקולגין הרפובליקאית לאישה הראשונה שנבחרה לבית הנבחרים של אוקלהומה.

בשנת 1966, תושבי אוקלהומה הצביעו על יצירת מפגשים שנתיים בני 90 יום. עצומה שקודמה על ידי המושל הנרי בלמון ב-1989 חייבה עוד את ישיבות החקיקה להסתיים עד השעה 17:00 ביום שישי האחרון של מאי.ממוזער|250x250 פיקסלים|קפיטול מדינת אוקלהומה
ממוזער|250x250 פיקסלים|בית הנבחרים של אוקלהומה

## קישורים חיצוניים

## הערות שוליים

אוקלהומה
קטגוריה:אוקלהומה: חוק ומשפט
תהיו בריאים

**תהיו בריאים** היא סדרת טלוויזיה ששודרה בערוץ הופ!, בין השנים 2004–2006. זהו ספין-אוף לסדרה "המופע של גורו וגוגול" ששודרה במקור בערוץ הילדים.

## עלילה
גורה, גוגול וגולי הם להקת חיות אשר מלמדת על בריאות, בפרק הם מדברים של נושא בריאותי ובסוף הפרק הם שרים שיר לקהל המבוסס על אותו נושא. בשנת 2006, הסדרה קצת שונתה, והלהקה ממריאה בחלל ברחבי הכוכבים ובכל פרק הם נוחתים בכוכב אחר המבוסס על הבריאות, כל עולם מובא בהנפשה.

## דמויות
* גורה (איקי גלעד) - קנגורו, הזמרת הראשית של הלהקה והחכמה מביניהם, דמותה מבוססת על "גורו" מהסדרה "המופע של גורו וגוגול".
* גוגול (מיכאל וייגל) - פיל, המפיק של הלהקה, נוהג לעשות דברים לא נכונים עד שגורה וגולי מסבירים לו על הנושא.
* גולי (אילן סביר) - ארנב, המשורר של הלהקה, מנסה למצוא רעיונות לשירים ומקבל אותן האמצעות מוסר ההשכל של הפרק.

## ראו גם
* המופע של גורו וגוגול
* על מלי ולמה

קטגוריה:תוכניות וסדרות טלוויזיה ישראליות בכיכובן של בובות
קטגוריה:סדרות ערוץ הופ!
קטגוריה:סדרות ספין-אוף ישראליות
קטגוריה:סדרות ילדים של ברוש הפקות
הסנאט של טקסס

**הסנאט של טקסס** (באנגלית: **Texas Senate**) הוא הבית העליון של בית המחוקקים של טקסס שבארצות הברית, במקביל לבית הנבחרים של טקסס כבית התחתון. הסנאט נפגש בקפיטול מדינת טקסס שבאוסטין. נכון לאוקטובר 2024, ישנו רוב למפלגה הרפובליקנית עם כ-19 סנטורים, לעומת 12 סנטורים מהמפלגה הדמוקרטית.

ישנם כ-31 חברים בסנאט, המייצגים 31 מחוזות בני כ-940,000 תושבים בכל מחוז בחירה. זאת בהתבסס על מפקד האוכלוסין הפדרלי משנת 2020. הבחירות מתקיימות בשנים זוגיות ביום שלישי הראשון לאחר יום שני הראשון בנובמבר.

על חברי הסנאט אין הגבלת כהונה. הכהונה היא באורך ארבע שנים, עם כהונה אחת של שנתיים בכל עשור. הסנטורים מחולקים לשתי קבוצות המבוססות בחלקן על מפקד האוכלוסין:
* בבחירות בשנים המסתיימות ב-2 (בבחירות שלאחר המפקד), כל 31 המושבים עומדים לבחירה.
* לאחר שהסנאט נפגש במושב לאחר הבחירות האמורות, הסנאטורים משתתפים בהגרלה כדי לקבוע את מחזור הבחירות שלהם:
** מחצית מהסנטורים מכהנים במחזור של 2-4-4, ולאחר מכן המושב עומד לבחירה לאחר שנתיים (השנה שמסתיימת ב-4) לכהונה של ארבע שנים, ולאחריה כהונה נוספת של ארבע שנים (בשנה המסתיימת ב-8).
** המחצית השנייה של הסנטורים מכהנים במחזור של 4-4-2, ולאחר מכן המושב יעמוד לבחירה לאחר ארבע שנים (השנה המסתיימת ב-6) לכהונה נוספת של ארבע שנים, ולאחריה כהונה של שנתיים (נבחר בשנה המסתיימת ב-0).

ככזה, כל שנתיים, כמחצית מהסנאט של טקסס עומד לבחירה.

סגן מושל טקסס מכהן כנשיא הסנאט. בשל הסמכויות השונות של בחירת ועדות והקצאת הצעות חוק, סגן מושל טקסס נחשב לאחד מסגני המושל החזקים ביותר בארצות הברית.

## ועדות
נכון לאוקטובר 2024 (המספר שבסוגריים הוא מספר חברי הישיבה):
* מינהל ואדמיניסטרציה (7)
* אבטחת גבולות (5)
* עסקים ומסחר (11)
* משפט פלילי (7)
* חינוך (13)
** ועדת משנה להשכלה גבוהה (5)
* כלכלה (17)
* בריאות (9)
* המשפט (5)
* שלטון מקומי (9)
* משאבי טבע ופיתוח כלכלי (9)
* ענייני מדינה (11)
* תחבורה (9)
* חיילים משוחררים (7)
* מים, חקלאות והכפר (9)

בנוסף לוועדות אלה, ישנן גם מספר ועדות משותפות המורכבות מחברי הסנאט וחבריבית הנבחרים:
* פיקוח חקיקתי במשפט פלילי
* ועדת ביקורת החקיקה
* מועצת התקציב המחוקקת
* מועצת ספריית העזר המחוקקת
* המועצה המחוקקת של טקסס

## קישורים חיצוניים

## הערות שוליים

טקסס
קטגוריה:טקסס: חוק ומשפט
נמרוד פריד

**נמרוד פריד** (נולד ב-1954) הוא כוריאוגרף ואמן מחול ישראלי. מייסד ומנהל האמנותי של להקת תמי, שהוקמה בשנת 2004.

## יצירה
החל את דרכו המקצועית בעולם המחול בגיל 16. בשנת 1970 נבחר על ידי ליה שוברט לקבל מלגת לימודים מלאה בבית הספר לריקוד בניהולה, בחיפה, ולהצטרף ללהקתה "בימת הרקדנים".

בין השנים 1982–1992 חי, יצר והופיע בעיר ניו יורק, לשם הוזמן על ידי הכוריאוגרפית היפנית קיי טקיי . 5 שנים רקד והופיע בלהקת "קיי טאקיי האדמה הנעה" ברחבי ארצות הברית וביפן. יצר לראשונה עבודות מחול משלו בעיר ניו יורק בשנת 1985. עבודותיו הוצגו שם בהצלחה גדולה, עליהם קיבל פרסים.

עבד עם מין טנקה, מאבות הבוטו, אלן סטיוארט  תיאטרון לה מאמא , בסי שננברג  ועוד.

נמרוד פריד פיתח שפה תנועתית ייחודית לו, המשלבת מחול בינתחומי עם מוזיקה חיה ותיאטרון. זכה בפרסים ומענקים רבים על עבודתו בארץ ובחו"ל.

יצירתו עוסקת גם במחול במרחב הציבורי. בשנת 2007 יצר את "פיפדאנס" - מופע מחול בתוך תאי הצצה, שזכה בהצלחה עצומה, ברחבי העולם ובישראל.

במשך 10 שנים יזם וניהל אמנותית את סדרת המופעים "על חבל דק" – פרויקט אינטימי ומהפכני של ריקוד, מוזיקה חיה ותיאטרון. ניהל אמנותית את פרויקט "קו אדום" במוזיאון תל אביב לאמנות.

יוצר עבור להקות ברחבי העולם, כולל בטוקיו, ספרד, יוהנסבורג, ניקוסיה ובריסבן. חי ויצר במשך שנים רבות בניו יורק, לשם הוזמן על ידי הכוריאוגרפית היפנית הנודעת, קיי טקיי, איתה הופיע ברחבי ארצות הברית וביפן.

בעל תואר שני מאוניברסיטת קולומביה, ניו יורק.

ממייסדי עמותת הכוריאוגרפים ומנהלה הראשון. מרצה ב ובמכללת סמינר הקיבוצים.

## להקת תמי
להקת תמי, הוקמה על ידי פריד בשנת 2004, ומנוהלת מקצועית על ידו. הלהקה פועלת במרכז קהילתי לב אביב (מרכז תמי) וכן הופיעה בפסטיבלים ובאירועים רבים בארץ. הלהקה זכתה להכרה בינלאומית והופיעה במדינות רבות.

הלהקה מקיימת מגוון של סדנאות תיאטרון מחול בקהילה ולאנשי מקצוע.

## חיים אישיים
נשוי לטליה פריד, המלווה אותו גם כמעצבת במה, להם שלושה ילדים. מתגורר במודיעין-מכבים-רעות.

## לקריאה נוספת
* דף הבית
* נמרוד פריד באתר "סרט נע".

## הערות שוליים

קטגוריה:כוריאוגרפים ישראלים
קטגוריה:רקדנים ישראלים
קטגוריה:מודיעין-מכבים-רעות: אישים
קטגוריה:ישראלים שנולדו ב-1954
בית המחוקקים של פלורידה

**בית המחוקקים של פלורידה** (באנגלית: **Florida Legislature**) הוא בית המחוקקים הדו-ביתי של מדינת פלורידה שבארצות הברית. הבית העליון הוא הסנאט (הכולל 40 נציגים), מבית תחתון (הכולל 120 נבחרים). תפקידי בית המחוקקים מפורטים בחוקת פלורידה שאומצה ב-1968. מטרתו העיקרית של בית המחוקקים היא לחוקק חוקים חדשים ולתקן או לבטל חוקים קיימים. לבית המחוקקים יש גם את הסמכות להציע תיקונים לחוקת פלורידה. בית המחוקקים נפגש בבניין הקפיטול של מדינת פלורידה בטלהאסי הבירה.

בשנת 2009 הגישו המחוקקים 2,138 הצעות חוק. בממוצע העביר בית המחוקקים כ-300 הצעות חוק מדי שנה. בשנת 2016 עברו כ-15% מהצעות החוק. בשנת 2017 נרשמו 1,885 לוביסטים לייצג 3,724 ישויות.

## קישורים חיצוניים

## הערות שוליים

פלורידה
קטגוריה:פלורידה: חוק ומשפט
ג'יימס האוול

**ג'יימס ברואן האוול** (באנגלית: **James Bruen Howell**; 4 ביולי 1816 – 17 ביוני 1880) היה עורך דין, עורך עיתון ופוליטיקאי אמריקאי. בנו של חבר קונגרס מאוהיו, האוול מונה כחבר הסנאט של ארצות הברית מטעם איווה למשך קצת יותר משנה.

## ביוגרפיה
### ראשית חייו
ג'יימס ב. האוול נולד ב-4 ביולי 1816, ליד מוריסטאון שבניו ג'רזי, והיה בנם של אליאס ואלייזה האוול. בשנת 1819 עברה המשפחה מערבה לניוארק שבאוהיו, שם למד ג'יימס בבתי הספר הציבוריים, והשלים את בית הספר התיכון בניוארק. אביו של ג'יימס, אליאס האוול, התבלט בפוליטיקה של אוהיו ונבחר ב-1830 כחבר הסנאט של אוהיו וב-1836 נבחר כחבר בית הנבחרים של ארצות הברית מטעם המפלגה הלאומית הרפובליקנית האנטי-ג'קסונית.

בשנת 1837 השלים האוול את לימודיו באוניברסיטת מיאמי, הממוקמת באוקספורד, אוהיו. לאחר סיום הלימודים למד משפטים במשך שנתיים תחת השופט הוקינג ה. האנטר מלנקסטר, אוהיו, וב-1839 התקבל ללשכת עורכי הדין במדינת אוהיו. לאחר קבלתו ללשכת עורכי הדין, פתח האוול משרד עורכי דין בעיר הולדתו ניוארק.

מוטרד מבריאותו הלקויה, בשנת 1841 החליט האוול לעבור למקום משביע רצון יותר. הוא התיישב בעיירה הקטנטנה קאוסאוקה במחוז ואן ביורן בטריטוריית איווה, שם פתח משרד חדש והחל לבנות מחדש את קהל הלקוחות שלו.

### קריירה פוליטית
זמן קצר לאחר שהגיע לאיווה, נעשה האוול מעורב באופן פעיל במפלגה הוויגית, אחת משתי המפלגות הפוליטיות האמריקאיות הגדולות של אותה התקופה. האינטרסים הפוליטיים שלו הובילו אותו לרכוש עיתון כושל, ה-*Des Moines Valley Whig,* שהפעלתו דרשה עד מהרה את מלוא תשומת ליבו. לאחר מכן, ויתר האוול על עבודתו כעורך דין כדי להתמסר לעורך במשרה מלאה של העיתון המפלגתי שלו.

בסוף 1846 התקבלה איווה לארצות הברית ובעקבותיה חוותה תקופה של צמיחה ממושכת. ב-1849 עבר האוול עם עיתונו לעיירה המשגשגת באיווה, קאוקוק, הממוקמת בקצה הדרום-מזרחי של המדינה, ושינה את שם העיתון ל-*Gate City Daily*. בתפקידו כעורך, התנגד האוול באופן עקבי לעבדות בארצות הברית ולתנועה האולטרה-לאומנית המכונה שאינם יודעים דבר.

כמו ויגים רבים, העביר האוול את נאמנותו הפוליטית למפלגה הרפובליקנית החדשה במהלך אמצע שנות ה-50 של המאה ה-19. הוא היה חתום על קריאת הכינוס להקמת המפלגה הרפובליקנית באיווה וציר מהמדינה לוועידה הלאומית הרפובליקנית של 1856 שהתקיימה בפילדלפיה. האוול היה מועמד רפובליקני לכמה תפקידים מדינתיים ולאומיים בתקופה זו, אך לא זכה בבחירות.

לאחר הניצחון הרפובליקני הלאומי ב-1860, מונה האוול למנהל הדואר של קאוקוק, ולאחר מכן לתפקיד פוליטי. הוא כיהן בתפקיד זה מ-1861 עד 1866. תאונה שהותירה אותו נכה לכל החיים הותירה את האוול לא כשיר להתגייס למען האיחוד במהלך מלחמת האזרחים האמריקנית, למרות שנשאר מתנגד מר למרד הדרום.

בשנת 1870, האספה הכללית של איווה בחרה בהאוול לסנאט כדי למלא את המושב שהתפנה כתוצאה מהתפטרותו של ג'יימס גריימס. הוא כיהן בתום כהונתו של גריימס מ-18 בינואר 1870 עד 3 במרץ 1871, אך לא הועמד לבחירה מחדש לסנאט. הוא היה אחד משלושת הנציבים של בית המשפט לתביעות הדרום שמינה הנשיא יוליסס גרנט ב-1871 כדי להתאים תביעות לחנויות ואספקה וכיהן עד 1880.

### מוות ומורשת
האוול נפטר ב-17 ביוני 1880 בקאוקוק, איווה בגיל 63. הוא נקבר בבית הקברות של אוקלנד.

## קישורים חיצוניים

* 
* 

קטגוריה:אמריקאים ילידי ניו ג'רזי
קטגוריה:עורכי דין אמריקאים במאה ה-19
קטגוריה:אמריקאים ממוצא ולשי
קטגוריה:חברי הסנאט של ארצות הברית מאיווה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1816
קטגוריה:אמריקאים שנפטרו ב-1880
הסנאט של פלורידה

**הסנאט של פלורידה** (באנגלית: **Florida Senate**) הוא הבית העליון של בית המחוקקים של פלורידה, בית המחוקקים של מדינת פלורידה שבארצות הברית. זאת במקביל בית הנבחרים של פלורידה שמשמש כבית התחתון. תפקיד הסנאט והרכבו מפורטים בחוקת פלורידה, שאומצה ב-1968. הסנאט מורכב מ-40 חברים ממחוזות חד-נציגיים עם אוכלוסייה של כ-540,000 תושבים בכל מחוז. חלוקת המחוזות מתבצעת בהתאם למפקדי האוכלוסין הפדרליים. מבנה הסנאט ממוקם בבניין הקפיטול בבירת פלורידה בטלהסי.

לאחר הבחירות בנובמבר 2022, הרפובליקנים מחזיקים ברוב של כ-28 מושבים אל מול 12 נציגי המפלגה הדמוקרטית.

סנאטורים ממדינות ממחוזות אי־זוגיים נבחרים בשנים שהן כפולות של ארבע. סנאטורים ממחוזות זוגיים נבחרים בשנים זוגיות שמספרם אינו כפולה של ארבע. המחוקקים נכנסים לתפקידם מיד לאחר הבחירות.

בשנת 1992 הוצעה בפלורידה הגבלת כהונה של שמונה שנים לפקידי המדינה. בשנת 1995 פסק בית המשפט העליון של ארצות הברית שמדינות אינן יכולות לחוקק מגבלות לתקופות בתי המחוקקים שלהן. המחוקקים בפלורידה חייבים להיות בני עשרים ואחת לפחות, בוחרים ומתגוררים במחוז הבחירה שלהם, ועליהם להתגורר בפלורידה לפחות שנתיים טרם הבחירות.

## קישורים חיצוניים

## הערות שוליים

פלורידה
קטגוריה:פלורידה: חוק ומשפט
בית הנבחרים של פלורידה

**בית הנבחרים של פלורידה** (באנגלית: **Florida House of Representatives**) הוא הבית התחתון של בית המחוקקים של פלורידה, בית המחוקקים של מדינת פלורידה שבארצות הברית. זאת במקביל לסנאט של פלורידה המשמש כבית העליון. חוקת פלורידה שאומצה ב-1968 מגדירה את תפקידו והרכב הסנאט. בית הנבחרים מורכב מ-120 חברים הנבחרים ממחוזות חד נציגיים עם אוכלוסייה של כ-180,000 תושבים בכל מחוז בחירה. חלוקת מחוזות הבחירה מתבצעת בהתאם למפקד האוכלוסין הפדרלי. כהונתם של הנציגים מתחילה מיד עם בחירתם. נכון לאוקטובר 2024, הרפובליקנים שולטים ברוב המושבים עם 83 נציגים אל מול 36 נציגים מהמפלגה הדמוקרטית. ישנו כמושב אחד שלא מאויש.

המחוקקים בפלורידה חייבים להיות בני עשרים ואחת לפחות, תושבי ובעלי זכות הצבעה במחוז הבחירה, ועליהם להתגורר בפלורידה לפחות שנתיים טרם הבחירות. בית המחוקקים של פלורידה מתכנס מדי שנה במושב חקיקה קבוע בן 60 יום. ישיבות חקיקה רגילות בשנים אי-זוגיות מתחילות ביום שלישי הראשון לאחר יום שני הראשון במרץ.

## קישורים חיצוניים

## הערות שוליים

פלורידה
קטגוריה:פלורידה: חוק ומשפט
הסנאט של מדינת ניו יורק

**הסנאט של מדינת ניו יורק** (באנגלית: **New York State Senate**) הוא הבית העליון של בית המחוקקים של מדינת ניו יורק, ואילו האספה המדינתית של ניו יורק היא הבית התחתון שלו. הסנאט הוקם בשנת 1777 על ידי החוקה של ניו יורק. הסנטורים נבחרים לכהונה של שנתיים וללא מגבלות כהונה. בסנאט יש כ-63 מושבים. המפלגה הדמוקרטית מחזיקה בשליטה בסנאט של מדינת ניו יורק מאז 2019. נכון לאוקטובר 2024 למפלגה הדמוקרטית יש כ-42 נציגים, אל מול 21 נציגים מהמפלגה הרפובליקנית. מנהיגת הרוב בסנאט היא אנדריאה סטיוארט-קאזינס.

## הרכב מפלגתי
הסנאט של מדינת ניו יורק נשלט על ידי המפלגה הרפובליקנית במשך רוב המאה ה-20. בין מלחמת העולם השנייה לתחילת המאה ה-21, המפלגה הדמוקרטית שלטה בבית העליון למשך שנה אחת בלבד. הדמוקרטים שלטו על הסנאט לאחר בחירות 1964. עם זאת, הרפובליקנים השיבו במהירות את הרוב בסנאט בבחירות מיוחדות מאוחר יותר באותה שנה. עד 2018, הסנאט של המדינה היה הגוף האחרון שנשלט על ידי רפובליקנים בממשל ניו יורק.

## קישורים חיצוניים

## הערות שוליים

ניו יורק
קטגוריה:מדינת ניו יורק: ממשל
האספה המדינתית של ניו יורק

**האספה המדינתית של ניו יורק** (באנגלית: **New York State Assembly**) היא הבית התחתון של בית המחוקקים של מדינת ניו יורק שבארצות הברית, במקביל לסנאט שמשמש כבית העליון. באספה יש כ-150 מושבים המכהנים בכהונות של שנתיים ללא הגבלת כהונה. האספה מתכנסת בקפיטול המדינה בבירת ניו יורק אולבני. נכון לאוקטובר 2024 - למפלגה הדמוקרטית יש רוב של כ-100 נציגים אל מול 48 נציגי המפלגה הרפובליקנית ושני מושבים לא מאוישים. הדמוקרט קארל היסטי ממחוז האספה ה-83 כיהן כיושב ראש האספה מאז פברואר 2015. הרפובליקני וויליאם א. ברקלי ממחוז האספה ה-120 כיהן כמנהיג המיעוט מאז ינואר 2020.

## קישורים חיצוניים

## הערות שוליים

ניו יורק
קטגוריה:מדינת ניו יורק: ממשל
סגן מושל אוהיו

**סגן מושל אוהיו** (באנגלית: **Lieutenant Governor of Ohio**) הוא האדם השני בחשיבותו הפוליטית במדינת אוהיו שבארצות הברית. סגן מושל אוהיו הנוכחי הוא ג'ים טרסל , חבר המפלגה הרפובליקנית, שמונה לתפקידו ב-14 בפברואר 2025.

תפקיד סגן מושל אוהיו נוצר ב-1852. סגן המושל מתמנה למושל אוהיו אם המושל נפטר, מתפטר או מודח מתפקידו. טרם 1852, נשיא הסנאט של אוהיו היה מכהן כמושל בפועל אם נבצר מן המושל למלא את חובותיו. עד 1978 נבחרו סגני המושלים בנפרד מהמושל אך במקביל אליו. כך נוצרו מקרים אחדים שבהם סגן המושל היה מהמפלגה הנגדית של המושל, ובעקבות זאת הועבר תיקון לחוקת אוהיו שביטל את המצב ב-1974 היה דיק סלסט סגן המושל האחרון שנבחר בנפרד מהמושל. בבחירות 1978 הפך ג'ורג' ווינוביץ' לסגן המושל הראשון שנבחר באותו כרטיס עם המושל.

מ-1852 עד 1979 כיהן סגן המושל גם כנשיא הסנאט של אוהיו. מושלי אוהיו מינו בדרך כלל את סגן המושל לעמוד בראש סוכנות ממשלתית. דוגמה לכך היא ברוס ג'ונסון  ששימש כמנהל מחלקת הפיתוח של אוהיו, וכך גם יורשו, לי פישר .

סגן המושל ה-28 של אוהיו, וורן הרדינג, כיהן לאחר מכן כנשיא ארצות הברית ה-29.

## קישורים חיצוניים

* 

## הערות שוליים

אוהיו
*
קטגוריה:אוהיו
Evolution (אלבום של סברינה קרפנטר)

***Evolution*** (בעברית: **[[אבולוציה|אֵבוֹלוּצִיָה]]**; מסוגנן כ-***EVOLution***) הוא אלבום האולפן השני של הזמרת והשחקנית האמריקאית סברינה קרפנטר. הוא יצא לאור ב-14 באוקטובר 2016 תחת הוצאת חברת התקליטים הוליווד רקורדס.

## הרכב
קרפנטר רמזה בקיץ 2016 שהיא עובדת על שירים חדשים, ואולי אף על דואט מסתורי עם אמן לא ידוע. ב-4 בספטמבר 2016, קרפנטר הודיעה על יציאת אלבומה השני, *EVOLution*, ב-14 באוקטובר.

## קידום
ב-29 ביולי 2016, קרפנטר הוציאה את הסינגל "On Purpose". השיר קיבל תגובות חיוביות ממעריצים ומחובבי מוזיקה. בתחילה הוכרז כי "On Purpose" הוא הסינגל השני מתוך האלבום, לאחר הסינגל "Smoke and Fire", אך השני לא נכלל בסופו של דבר באלבום. השיר נכתב בשיתוף בין קרפנטר לעדו זמישלני, וקרפנטר הוציאה וידאו קליפ לשיר באוגוסט. ב-20 באוגוסט היא הופיעה ב-Show of the Summer באצטדיון הרשי פארק בפנסילבניה, יחד עם שון מנדס והצמד ג'ק וג'ק.

ב-4 בספטמבר, במקביל להודעה על צאת האלבום, הודיעה קרפנטר על סיבוב ההופעות הראשון שלה ככוכבת ראשית, בשם "EVOLution Tour". מכירת הכרטיסים החלה ב-9 בספטמבר, והיו גם חבילות VIP זמינות לרכישה. סיבוב ההופעות החל ב-18 באוקטובר בנאשוויל, טנסי, וכלל עצירות במדינות רבות, כולל ג'ורג'יה, וושינגטון, אורגון, נברסקה, מיזורי, מינסוטה, אינדיאנה, מישיגן, אונטריו, מסצ'וסטס, ניו ג'רזי, מרילנד, וירג'יניה, ויסקונסין ואילינוי. התקיימו מספר הופעות גם בטקסס, קליפורניה, ניו יורק, פנסילבניה, אוהיו ופלורידה, והסיבוב הסתיים במאי 2017 במילאנו, איטליה.

ב-22 בספטמבר הוציאה קרפנטר את הסינגל השיווקי "All We Have Is Love" כחלק מקידום האלבום במכירות מקדמות. ב-30 בספטמבר הוציאה את השיר "Run and Hide" כסינדל השיווקי השני מתוך האלבום.

ב-3 בינואר 2017 יצא לאור השיר "Thumbs" כסינגל לתכנות הרדיו העכשווי האמריקאיות.

## הרכב
האלבום מציג סגנון דאנס-פופ לירי ובהיר. קרפנטר מרחיבה באלבום זה את המגוון המוזיקלי שלה, הכולל בלדות אקוסטיות מרגשות, פופ עם השפעות של R&B והמנוני דאנס.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי סברינה קרפנטר
קטגוריה:אלבומים באנגלית
קטגוריה:אלבומי פופ
קטגוריה:אלבומי חברת הוליווד רקורדס
תאודור פישר

**תאודור פישר** (בגרמנית: **Theodor Fischer**) היה סייף יהודי-גרמני אולימפי (אמסטרדם 1928). 

## ביוגרפיה
פישר התאמן במועדון הסייף של דרזדן.

### 1928
באולימפיאדת אמסטרדם (1928) סיים במקום 34 בתחרות דקר אישי ובמקום 13 בדקר קבוצתי.  

### 1932
בתחרויות הסייף ב הוא זכה בשתי מדליות, כסף וארד. מדליית כסף ברומח אישי, אחרי שאול מויאל ממצרים ולפני ברקוף מישראל ומדליית ארד בדקר אישי, אחרי שאול מויאל ולודוויג שמוראק מפולין.

## קישורים חיצוניים

* Doug Nichols, Hans Halberstadt at the 1928 Olympics, The West Coast Fencing Archive, Dec 14, 2015 

## הערות שוליים

קטגוריה:ספורטאים גרמנים
קטגוריה:סייפים יהודים
קטגוריה:סייפים באולימפיאדת אמסטרדם (1928)
קטגוריה:משתתפים יהודים באולימפיאדת אמסטרדם (1928)
הסנאט של פנסילבניה

**הסנאט של פנסילבניה** (באנגלית: **Pennsylvania State Senate**) הוא הבית העליון של האספה הכללית של פנסילבניה, בית המחוקקים של פנסילבניה שבארצות הברית. הסנאט של המדינה נפגש בבניין הקפיטול של המדינה בהאריסברג הבירה. הסנאטורים נבחרים לכהונה של ארבע שנים, בדירוג מדי שנתיים, כך שמחצית מהמושבים מתמודדים בכל בחירות. הסנאט של פנסילבניה מתכנס מאז 1791. נכון לאוקטובר 2024 מכהנים בסנאט כ-50 חברים, מתוכן 28 רפובליקנים, 20 דמוקרטים ושניים עצמאיים עם אוריינטציה דמוקרטית.

נשיא הסנאט הוא סגן המושל, שאין לו זכות הצבעה מלבד מקרי תיקו. על מנת להיבחר, סנאטורים חייבים להיות בני 25 לפחות. עליהם להיות אזרחי ארצות הברית ותושבי פנסילבניה לפחות ארבע שנים. בנוסף על כך, על הסנטורים להיות תושבי מחוז הבחירה שנה אחת לפני בחירתם ועליהם להתגורר במחוז זה במהלך כהונתם.

## קישורים חיצוניים

## הערות שוליים

פנסילבניה
קטגוריה:פנסילבניה
בית הנבחרים של פנסילבניה

**בית הנבחרים של פנסילבניה** (באנגלית: **Pennsylvania House of Representatives**) הוא הבית התחתון ב, בית המחוקקים של מדינת פנסילבניה שבארצות הברית. בית הנבחרים מכיל 203 חברים, הנבחרים לכהונה של שנתיים ממחוזות חד-נציגיים.

זהו בית הנבחרים השני בגודלו מבין בתי הנבחרים במדינות ארצות הברית, לאחר בית הנבחרים של ניו המפשייר. נכון לאוקטובר 2024, ל יש רוב דחוק של כ-102 נציגים אל מול 101 נציגי המפלגה הרפובליקנית.

על הנציגים להיות בני 21 לפחות. הם חייבים להיות אזרחי ארצות הברית ותושבי פנסילבניה כארבע שנים. עליהם להיות גם תושבי המחוז שהם מייצגים שנה אחת לפני בחירתם ועליהם להתגורר במחוז זה במהלך כהונתם.

## ראו גם
*הסנאט של פנסילבניה

## קישורים חיצוניים

## הערות שוליים

פנסילבניה
קטגוריה:פנסילבניה
אליאס האוול

**אליאס האוול** (באנגלית: **Elias Howell**; 17 באוגוסט 1785 – 12 במאי 1844) היה פוליטיקאי אמריקאי שכיהן לכהונה אחת כחבר בית הנבחרים של ארצות הברית מאוהיו בין השנים 1835 ל-1837.

## ביוגרפיה
האוול נולד ב-17 באוגוסט 1785 בניו ג'רזי, למד בבתי הספר הציבוריים ובשנת 1819 עבר לניוארק, אוהיו.

הוא היה חבר בסנאט של אוהיו בין השנים 1830 עד 1832 ונבחר כאנטי ג'קסוני לקונגרס ה-24 של ארצות הברית, וכיהן מ-4 במרץ 1835 ועד 3 במרץ 1837.

הוא לא הועמד למינוי מחדש, ומת ליד ניוארק, אוהיו ב-12 במאי 1844. בנו של האוול, ג'יימס ברואן האוול, היה סנאטור אמריקאי מאיווה.

## קישורים חיצוניים
* 

קטגוריה:אמריקאים ממוצא ולשי
קטגוריה:אמריקאים ילידי ניו ג'רזי
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הלאומית הרפובליקנית
קטגוריה:אמריקאים שנולדו ב-1785
קטגוריה:אמריקאים שנפטרו ב-1844
ביג רום האוס

**בית רום האוס** (באנגלית: **Big room house**) או **ביג רום** (**Big room**) הוא תת-ז'אנר מוזיקלי המהווה פיוז'ן של מוזיקת האוס (בעיקר האוס פרוגרסיבי ואלקטרו האוס) שצבר פופולריות בתחילת שנות ה-2010. אף על פי שהז'אנר הופיע בעיתונות בסביבות 2007, הצורה הנוכחית של ז'אנר זה הופיע רק בסביבות 2010–2012. בין האמנים שהשתמשו בז'אנר ניתן למצוא את מרטין גריקס, KSHMR, דימיטרי וגאס ולייק מייק, הארדוול, ניקי רומרו, אפרוג'ק ו-R3hab.

הז'אנר נקבע בדרך כלל בקצב של בין 126 ל-132 פעימות לדקה. השירים כוללים בדרך כלל הצטברות ארוכה ואחריה דרופ אלקטרו בליווי תופי בס במקצב של ארבע על הרצפה . המלודיה של יצירות המוזיקה מהז'אנר הן לרוב פשוטות ומינימליות, אם כי לפעמים נעשה שימוש בכלים מוזיקליים אלקטרוניים, כגון רולנד JP-8000 .

## ביקורת
הז'אנר ספג ביקורת על ידי מספר מוזיקאים, שתיארו אותו כ-"סאונד EDM סטריאוטיפי חסר מקוריות ויצירתיות" וכן כי הז'אנר הומוגני ללא שום מקוריות, גיוון או כשרון אמנותי. מגזין המוזיקה הבריטי Mixmag  תיאר את הז'אנר כז'אנר המורכב מ"התמוטטויות טיטאניות ואסתטיקה של ייצור מונוטוני ללא רבב". התקליטן האמריקאי וולפגנג גרטנר  תיאר את הז'אנר כ"בדיחה" וכן כ"מוזיקת דאנס זולה לעיכול". בנוסף לכך, הוא כינה את הז'אנר "אפוקליפסת ה-EDM", ואמר כי "למוזיקה אמיתית צריכה להיות קצת נשמה ואותנטיות, ולא רק להיות תוף בס גדול והתמוטטות כמו טכנו עם וואן-ליינר צ'יזי ו-'דרופ גדול'."

בכתיבה עבור Complex Networks, ג'ייק לאנג ציין את הערעור הנוסחתי של השיר, תוך ציון ש-"Animals" של מרטין גריקס ושירים אחרים מהז'אנר הצליחו במצעדים על אף חוסר המקוריות. כמו כן, הוא טען כי הז'אנר הוא שפוגע בז'אנר מוזיקת הדאנס ובתרבות וכן כי הז'אנר מהווה קיצור דרך למפיקים להגיע למיינסטרים.

## הערות שוליים

קטגוריה:שנות ה-2010 במוזיקה
מוזיקת באונס

**מוזיקת באונס** (באנגלית: **Bounce music**; באופן מילולי: מוזיקה מקפיצה) הוא תת-ז'אנר מוזיקלי של סאות'רן היפ הופ , שמקורה כבר מסוף שנות ה-80 של המאה ה-20 – תחילת שנות ה-90 של המאה ה-20 בניו אורלינס, לואיזיאנה.

ז'אנר זה מאופיין במסיבות קריאה ותגובה , במזמורי מרדי גרא הודיים ובשירי דאנס, שלעיתים קרובות היפר-מיניים ושנויים במחלוקת. הז'אנר מושפע בדרך כלל ממקצב טריגמן , באמצעות טיקים כרומטיים, שימוש בצעקות ושריקות כאלמנט מוזיקלי, ושימוש בסינתיסייזרים, מכונות תופים ודוגמי צלילים. כמו כן, ביצירות מהז'אנר מוסיפים "צעקות" של מיקומים גאוגרפיים, במיוחד מניו אורלינס.

בין האמנים מהז'אנר המוכרים ניתן למנות את Partners-N-Crime , די ג'יי ג'ובילי , מגנוליה שורטי  וביג פרידיה .

## הערות שוליים

קטגוריה:שנות ה-1980 במוזיקה
קטגוריה:שנות ה-1990 במוזיקה
סאהר תאג'י

**סאהר תאג'י** (בערבית: **ساهر التاجي**; נולד ב-9 בנובמבר 2000) הוא כדורגלן ערבי-ישראלי המשחק בעמדת הקשר במכבי נתניה.

## קריירה
תאג'י התחיל את הקריירה שלו במחלקת הנוער של בית"ר תל אביב רמלה ובגיל 16 הצטרף לקבוצת הנוער של סקציה נס ציונה. ב-31 באוגוסט 2020 ערך את הופעת הבכורה שלו בקבוצה הבוגרת בתיקו 1-1 נגד מכבי אחי נצרת. עד לסיום עונת הבכורה רשם 33 הופעות.

בקיץ  חתם בהפועל כפר סבא ובמהלך העונה חתם בהפועל רמת גן.

ב-20 ביולי 2022 חתם לשלוש שנים בבני סכנין מליגת העל. ב-19 בדצמבר ערך את הופעת הבכורה שלו בהפסד 3-1 למכבי חיפה. ב-17 בספטמבר 2023 הבקיע את שער הבכורה שלו בקריירה בניצחון 1-2 נגד הפועל ירושלים. עד לסיום העונה כבש 4 שערים.

ב-2 באוגוסט 2024 חתם במכבי נתניה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:כדורגלנים ערבים ישראלים
קטגוריה:קשרי כדורגל ישראלים
קטגוריה:רמלה: כדורגלנים
קטגוריה:כדורגלני סקציה נס ציונה
קטגוריה:כדורגלני הפועל כפר סבא
קטגוריה:כדורגלני הפועל רמת גן
קטגוריה:כדורגלני בני סכנין
קטגוריה:כדורגלני מכבי נתניה
קטגוריה:ישראלים שנולדו ב-2000
ג'ורג' טרנר (פוליטיקאי)

**ג'ורג' טרנר** (באנגלית: **George Turner**; 25 בפברואר 1850 – 26 בינואר 1932) היה משפטן ודיפלומט שכיהן קדנציה אחת כחבר הסנאט של ארצות הברית מטעם וושינגטון.

## ביוגרפיה
טרנר נולד ב-25 בפברואר 1850 באדינה שבמיזורי, למד בבתי הספר הציבוריים ושירת כמפעיל טלגרף צבאי בצבא האיחוד בין השנים 1861 ל-1865. הוא למד משפטים, והתקבל ללשכת עורכי הדין בשנת 1869, והחל לעסוק בכך במוביל שבאלבמה. מ-1876 עד 1880, כיהן כמרשל פדרלי עבור המחוז הדרומי של אלבמה והמחוז התיכון של אלבמה, ובין השנים 1882 ל-1884 כיהן כיו"ר המפלגה הרפובליקנית של אלבמה. זמן קצר לאחר מכן התמקם מחדש בטריטוריית וושינגטון בצפון מערב האוקיינוס השקט, שם כיהן כשופט עמית של בית המשפט העליון של טריטוריית וושינגטון מ-1885 עד 1888.

הוא חידש את עריכת הדין בספוקיין שבוושינגטון ב-1888 והתעניין גם בכרייה. הוא היה חבר בוועידה הטריטוריאלית בשנת 1889 שכוננה את חוקת וושינגטון הראשונה, חוקת מדינת וושינגטון, אשר התקבלה באותה העת לאיחוד. הוא נכשל בניסיונו להיבחר כמועמד המפלגה הרפובליקנית לסנאט ב-1889 וב-1893; הוא נבחר בהצבעה מאוחדת עם תמיכת רפובליקנים של הכסף, דמוקרטים ופופוליסטים לסנאט וכיהן מ-4 במרץ 1897 עד 3 במרץ 1903; הוא הפסיד בבחירות חוזרות וחזר לעסוק במשפטים בספוקיין.

בשנת 1903, כיהן כחבר בבית הדין לגבול אלסקה והיה מועמד הדמוקרטים לתפקיד המושל ב-1904 אולם לא נבחר. הוא כיהן כיועץ משפטי של ארצות הברית בהאג בבוררות הדיג הצפון-מזרחית עם בריטניה ב-1910, ומונה על ידי הנשיא ויליאם הווארד טאפט כחבר בוועדה המשותפת הבינלאומית, שהוקמה כדי למנוע מחלוקות בנוגע לשימוש במי הגבול בין ארצות הברית וקנדה מ-1911 עד 1914. הוא כיהן כיועץ משפטי של ארצות הברית בפני הוועדה המשותפת הבינלאומית מ-1918 עד 1924 ועסק בעריכת דין בספוקיין. הוא מת שם ב-26 בינואר 1932 ונקבר בבית הקברות גרינווד.

## קישורים חיצוניים

* 
* 

קטגוריה:אמריקאים ילידי מיזורי
קטגוריה:אנשי צבא האיחוד
קטגוריה:חברי הסנאט של ארצות הברית ממדינת וושינגטון
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1850
קטגוריה:אמריקאים שנפטרו ב-1932
המהפך של הלן

**המהפך של הלן** (באנגלית: **Raising Helen**) הוא סרט קולנוע אמריקאי מסוגת דרמה קומית משנת 2004 בבימויו של גארי מרשל, עם קייט הדסון וג'ון קורבט בתפקידים הראשיים.

קיית הדסון הייתה מועמדת כשחקנית הטובה ביותר בפרסי בחירת הנוער 2004.

## תקציר העלילה
הלן (קייט הדסון), ג'ני (ג'ואן קיוזאק) ולינדזי (פליסיטי האפמן) הן שלוש אחיות שגרות בניו יורק. ג'ני ולינדזי הן נשואות עם ילדים ועסוקות בטיפול במשפחתם ואילו הלן היא רווקה, מבלה במועדונים עם חברים ועובדת כמנהלת בכירה בחברת דוגמנות גדולה של דומיניק (הלן מירן).

לינדזי ובעלה פול (שון אובראיין) נהרגים בתאונת דרכים. הם הורים לאודרי בת 15 (היידן פנטייר), הנרי בן 10 (ספנסר ברסלין) ושרה בת 5 (אביגייל ברסלין).

לינדזי משאירה מכתב כי היא רוצה במקרה שתמות, שהלן תגדל את ילדיה, זאת למרות שהיא רווקה ואין לה כל ניסיון בגידול וחינוך ילדים.

כעת הלן עסוקה עם הילדים. היא שוכרת דירה בקווינס ומצליחה לרשום אותם לבית ספר לותרני שם היא נפגשת במנהל בית הספר הכומר הלותרני הצעיר והיפה דן פרקר (ג'ון קורבט), שמחזר אחריה ועוזר לה עם הילדים.

ההתעסקות עם הילדים פוגעת בעבודתה של הלן. היא נעדרת מהעבודה פעמים רבות עד שדומיניק מחליטה לפטר אותה. כעת היא מובטלת שמתקשה למצוא עבודה עד שהיא מתקבלת כפקידה בעסק למכירת מכוניות של מיקי מייסי (הקטור אליזונדו).

הלן מתקשה בעיקר עם המתבגרת אודרי. בנשף הפרום מסתבר שהיא נעלמה עם אחד מהנערים. בעזרת דן ואחותה היא מאתרת אותם במוטל לפני שהם מקיימים יחסים. הלן נשברת ומוסרת את הילדים לאחותה ג'ני.

היא נשארת לבד, מתקדמת בעבודה במכוניות, מרוויחה יפה ודומיניק מסכימה לקבל אותה שוב לעבודה בתפקיד בכיר בחברת הדוגמנות שלה.

הלן כעת מסודרת אך מרגישה בודדה ומתגעגעת לילדים. היא עברה מהפך בחייה. אחותה מעבירה את הילדים אליה וכעת הם מסתדרים יפה ומבלים ביחד עם דן פרקר, העתיד נראה מבטיח.

## צוות השחקנים

## קישורים חיצוניים

*קדימון למהפך של הלן, באתר יוטיוב
*סצנת הסיום, באתר יוטיוב

קטגוריה:סרטי 2004
קטגוריה:סרטים אמריקאיים
קטגוריה:סרטים באנגלית
קטגוריה:סרטי דרמה קומית
קטגוריה:סרטים על משפחות
קטגוריה:סרטים רומנטיים
קטגוריה:סרטים שצולמו בניו ג'רזי
אברתן רחב שן

**אברתן רחב שן** (שם מדעי: *Rhinoptera marginata*) הוא מין בסוג אברתן שבקבוצת הבטאים המצוי לאורך החוף המערבי של אפריקה ובים התיכון. הוא ככל הנראה נדיר בים התיכון, אך נפוץ במים הרדודים ליד מערב אפריקה. בפברואר 2024 התווסף המין לרשימת המינים של האמנה לשימור מינים נודדים של חיות בר .

## תיאור
הרוחב המקסימלי של האברתן רחב השן יכול להגיע לכדי 2 מטר.

תצורת ההולדה של האברתן רחב השן הוא על ידי אוביפריות, כאשר העוברים ניזונים תחילה מהחלמון, ולאחר מכן מקבלים הזנה נוספת מהאם על ידי ספיגה עקיפה של נוזל רחם מועשר בריר, שומן או חלבון.

## תפוצה
האברתן רחב השן נפוץ במזרח האוקיינוס האטלנטי מחופי פורטוגל ועד לחופי מערב אפריקה, וכן גם בחלק המזרחי של הים התיכון.

### בישראל
באפריל 2022, במסגרת תופעת הכרישים בחדרה, הגיעו אל אזור חוף הים של חדרה מאות פרטים של אברתן רחב שן. זוהי הפעם הראשונה שבה נצפה מין זה בחופי ישראל למשך מספר שבועות.

## קישורים חיצוניים

## הערות שוליים

קטגוריה:טקסונים שתוארו בידי אטיין ז'ופרואה סנט-אילר
קטגוריה:בעלי חיים שתוארו ב-1817
קטגוריה:טחניים
קטגוריה:דגי סחוס
מוזיקת חלל

**מוזיקת חלל**, **מוזיקת ספייס** או **ספייס אמביינט** (באנגלית: **Space music** או **spacemusic** או **space ambient**) הוא תת-ז'אנר מוזיקלי של מוזיקת אמביינט ומוזיקת העידן החדש המתואר כמוזיקה "שלווה, מהפנטת ומרגשת". ז'אנר זה מזוהה בעיקר עם מוזיקת טרקלינים , מוזיקה קלה ומוזיקת מעליות.

על פי שדר הרדיו האמריקאי סטפן היל , מוזיקת חלל היא מוזיקה המעוררת תחושה של מרחב מהורהר. כמו כן, היל קובע שמוזיקת חלל יכולה לגוון באופי ובמרקם הקולי של המוזיקה הנע בין פשוט למורכב, אינסטרומנטלי לאלקטרוני. בנוסף לזאת, הוא טוען כי ליצירות מהז'אנר ייתכן שחסרים בהם מבנים מוזיקליים ומאפיינים מלודיים, הרמוניים או קצביים. כמו כן, הוא טוען שניתן למצוא מוזיקת חלל במגוון רחב של ז'אנרים. יתרה מזאת, הוא טוען שמוזיקת חלל הושפעה ממוזיקה קלאסית מערבית, מוזיקת עולם, מוזיקה קלטית, מוזיקת פולק ומוזיקה ניסיונית.

יתרה מזאת, היל מאמין שמוזיקת חלל יכולה לעורר "רצף של דימויים ורגשות מרחביים", שיכול להועיל להתבוננות פנימית ולפיתוח עצמי, באמצעות תרגול פסיכונאוטי של הקשבה עמוקה ומודעות למרחב. באמצעות תרגול זה ניתן לחוות מצב דמוי טראנס  ממוזיקת חלל.

יתר על כן, על פי היל, יש המשתמשים במוזיקת חלל לשיפור בריאות הנפש בעת תרגילי הרפיה ומדיטציה. כמו כן, מוזיקת חלל מופיעה בפסקולי סרטים רבים והיא מנוגנת בדרך כלל בפלנטריומים.

בנוסף לכך, לפי היל, מוזיקת חלל היא מוזיקה אקלקטית המופקת לרוב על ידי חברות תקליטים עצמאיות, ויש להן שוק גומחה קטן בשוק המוזיקה.

## לקריאה נוספת

* Prendergast, Mark. Eno, Brian (Foreword) (2001). *The Ambient Century: From Mahler to Trance: The Evolution of Sound in the Electronic Age*. Bloomsbury USA. .


## הערות שוליים

קטגוריה:מוזיקת העידן החדש
קטגוריה:שנות ה-1970 במוזיקה
מוזיקת פריסטייל

**מוזיקת פריסטייל** (באנגלית: **Freestyle** או **Latin freestyle**) הוא תת-ז'אנר מוזיקלי של מוזיקת דאנס אלקטרונית שהופיע בקהילות אמריקאיות היספניות ואיטלקיות אמריקאיות בניו יורק, ניו ג'רזי, פילדלפיה ומיאמי של תחילת שנות ה-1980. הז'אנר היה פופולרי בעיקר במחצית השנייה של שנות ה-1980 ובתחילת שנות ה-1990.

יצירות מהז'אנר מנוגנות במפתח מינור, וכן מכילות בדרך כלל מקצבים ובייסליינים מסוכנרים ממכונות תופים וסינתיסייזרים, במקצב של 110–130 פעימות לדקה, עם הדגשה על הפעימה השנייה והפעימה הרביעית. יתר על כן, יצירות מהז'אנר מכילות גם היי-האטים בכל 16 תווים והתקדמות הרמונית כל 8, 16 או 32 פעימות. כמו כן, לחני היצירות תוססים ומורכבים יחסית עם שירה, בתים ופזמון. מילות השיר בדרך כלל בנושא של ניו יורק, לב שבור, אהבה או ריקוד.

## קישורים חיצוניים

## הערות שוליים

קטגוריה:סגנונות פופ
קטגוריה:שנות ה-1980 במוזיקה
קטגוריה:שנות ה-1990 במוזיקה
סגן מושל אלבמה

**סגן מושל אלבמה** (באנגלית: **Lieutenant Governor of Alabama**) הוא האדם השני בחשיבותו הפוליטית במדינת אלבמה שבארצות הברית. סגן המושל מכהן כנשיא הסנאט של אלבמה, ונבחר לכהונה בת ארבע שנים. המשרד נוסד לראשונה ב-1868, בוטל ב-1875, ונוצר מחדש ב-1901. על פי החוקה הנוכחית, אם ישהה מושל אלבמה מחוץ למדינה במשך יותר מ-20 יום, סגן המושל נהפך למושל דה פקטו, ואם המושל נפטר, מתפטר או מודח מתפקידו, נהפך סגן המושל למושל דה יורה. חוקות קודמות קבעו כי סמכויות המושל יועברו לסגנו במקרה של נבצרות כלשהי מבלי צורך למנות את סגן המושל באופן רשמי למושל, אך הרישום הפורמלי במדינה כולל סגני מושלים שכאלה כמושלים להלכה. המושל וסגן המושל אינם נבחרים באותו כרטיס.

## היסטוריה
בשנת 1868 פרסמה מדינת אלבמה חוקה שיצרה את תפקידו של סגן מושל. החוקה קבעה כי על סגן המושל לשמש כנשיא הסנאט המדינתי ולשבור את השוויון בסנאט, והגדירה אותו לראשון בסדר הירושה של המושל. אנדרו אפלגייט  היה האדם הראשון כיהן כסגן המושל. בשנת 1875, דמוקרטים שמרנים הובילו לניסוח מחדש של החוקה, וביטלו את התפקיד בניסיון לצמצם את גודל ממשלת המדינה. אלבמה כינסה כינוס חוקתי נוסף בשנת 1901. במהלך כינוס זה נפטר המושל המכהן ויליאם סמפורד. בעקבות היעדר סדר בסדר הירושה בעיצומו של ניסוח החוקה מחדש, הקימו חברי הוועידה החוקתית פעם נוספת את תפקידו של סגן מושל עם תחומי אחריות דומים לאלו שהחזיק בעבר. תחומי האחריות החוקתיים שלו השתנו מאז מעט.

## אחריות וסמכויות
סגן המושל מכהן כנשיא הסנאט של המדינה ונוטל על עצמו את תפקיד המושל במקרה שמשרה המושל מתפנה. כללי הסנאט של אלבמה מסמיכים את סגן המושל לקבוע את הרכב ועדות הסנאט ולהפנות הצעות חוק לוועדות הרלוונטיות. כתוצאה מכך, לסגן המושל השפעה משמעותית על סדר היום בסנאט ועל הליך החקיקה שם. חוקת אלבמה אינה מגדירה הליך מסודר למקרה בו תפקיד סגן המושל מתפנה. במקרה כזה, הנשיא הזמני של הסנאט נוטל על עצמו את סמכויותיו בסנאט של סגן המושל.

## קישורים חיצוניים

* 

## הערות שוליים

אלבמה
*
קטגוריה:אלבמה
מחכה לנס

"**מחכה לנס**" הוא סינגל שהוקלט על ידי הזמרת הישראלית מארינה מקסימיליאן. את השיר הוציאה ב-19 בספטמבר 2024 לאור חברת התקליטים די-מיוזיק, כסינגל הראשון מתוך אלבומה העתידי של מקסימיליאן.

## רקע וכתיבה
"מחכה לנס" נכתב והולחן על ידי מקסימיליאן, והופק על ידי גיא מנטש. השיר עוסק בצורך של הדוברת להיאחז בדברים קטנים המסבים לה אושר, וליצור לעצמה עוגן רגשי בתוך מציאות מורכבת. היא מוצאת נחמה בפעולות פשוטות, כמו לשיר לעצמה ברחוב, לרוץ בגשם או ב, ולראות שמיים. הרשימות שהיא עורכת הן תזכורת יומיומית לדברים טובים, גם אם הם קטנים, שמחברים אותה לעצמה ומשמרים את תחושת הביטחון והשלווה שלה.

במקביל נוגע השיר בתחושות כמיהה לשינוי והמתנה למשהו גדול שיביא הקלה – "מחכה לנס, לשעון שיתאפס". היא מפליגה בדמיונות על חיים שונים, ולומדת כיצד להרגיש נוכחת ורוגעת בעולמה, במיוחד כשהיא קרובה לאדם אהוב. דרך הדימויים של כתיבת משפט משמעותי ולימוד נגינה גיטרה, היא מחפשת דרך לממש חלומות ישנים ולהרגיש שלמה, תוך כדי שהיא נזכרת בכוחם של הדברים הקטנים והתמדה באמונה.

## הצלחה מסחרית
"מחכה לנס" זכה להשמעות רבות בתחנות הרדיו בישראל. הוא הגיע בשיאו למקום התשיעי במצעד המדיה פורסט, המבוסס על נתוני האיירפליי השבועיים של ישראל.

## מיקומי שיא

## קישורים חיצוניים

## הערות שוליים

קטגוריה:שירי מארינה מקסימיליאן
קטגוריה:שירים בעברית
קטגוריה:סינגלים בהוצאת די-מיוזיק
רוטלוי

**רוֹטְלֵוִי** הוא שם משפחה יהודי אשכנזי.

קטגוריה:שמות משפחה אשכנזיים